Landsretten afviste kæremål om ikke at henskyde omkostningsafgørelse i bevissikringssag
Ret: Vestre Landsret (2. instans)
Faggruppe: Civilsag — Øvrige sager
Sagsemner: Retspleje og civilproces;

/

Vestre Landsrets 12. afdeling holdt den 19. november 2021 kl. 10.00 møde på tingstedet i

Viborg.

Som dommere fungerede landsdommerne Stig Glent-Madsen, Hanne Harritz Pedersen og

Anders Raagaard.

V.L. B – 0313 – 21

Kærende ApS, tidligere Rekvirent ApS

mod

Indkærede A/S, tidligere Modpart A/S

Fremlagte bilag:

− kæreskrift

− brev af 16. september 2021 fra Fogedretten i Aarhus

− udskrift af retsbogen med bilag (sag nr. FS 22-7313/2019)

− kæresvarskrift

− kærereplik

− kæreduplik.

Ved kendelse af 8. september 2021 har Fogedretten i Aarhus bestemt, at afgørelsen om

sagsomkostninger henskydes til afgørelsen om sagsomkostninger i den verserende sag.

Kendelsen er kæret af Kærende ApS, tidligere Rekvirent ApS med påstand om, at

landsretten skal træf-fe afgørelse om sagsomkostninger i sag FS 22-7313/2019, subsidiært

at sagen hjemvises til Fogedretten i Aarhus med henblik på fastsættelse af sagens

omkostninger. Til støtte for påstanden har Kærende ApS, tidligere Rekvirent ApS navnlig

anført, at fogedrettens afgørelsen kan kæres i medfør af retsplejelovens § 584, da der ikke

er en særskilt hjemmel, der afskærer kære af afgørelser efter retsplejelovens § 643.

Indkærede A/S, tidligere Modpart A/S har principalt påstået kæremålet afvist, subsidiært

stadfæstelse af fogedrettens kendelse. Til støtte for den principale påstand har Indkærede

A/S, tidligere Modpart A/S navnlig anført, at fogedrettens beslutning om

sagsomkostninger ikke kan kæres, jf. retsplejelovens § 643, jf. § 653 d.



/

- 2 -

Landsretten afsagde

K e n d e l s e:

Fogedretten har henskudt afgørelsen om sagsomkostninger i bevissikringssagen til

afgørel-sen om sagsomkostninger i den for Sø- og Handelsretten verserende sag, jf.

retsplejelovens § 643, jf. § 653 d.

Afgørelsen må sidestilles med afgørelser truffet efter retsplejelovens § 421, 3. pkt.,

hvoref-ter afgørelsen om sagsomkostninger kan henskydes. Efter forarbejderne til

retsplejelovens § 427 kan en afgørelse om at henskyde en afgørelse om sagsomkostninger

ikke kæres, jf. fremsættelsesbemærkningerne til L 47, FT 2012-13, Tillæg A, s. 24.

Bestemmelsen om at henskyde afgørelsen om sagsomkostninger til afgørelsen om

sagsom-kostninger i en verserende sag indebærer et skøn med hensyn til, ved hvilken

domstol spørgsmålet mest hensigtsmæssig kan behandles. Afgørelsen er derfor en

delafgørelse, jf. retsplejelovens § 253, stk. 3, 2. pkt. Afgørelsen kan således kun kæres

med tilladelse fra Procesbevillingsnævnet, jf. retsplejelovens § 253, stk. 4, jf. stk. 3.   

Da der ikke foreligger kæretilladelse fra Procesbevillingsnævnet, og da det, som Kærende

ApS, tidligere Rekvirent ApS har anført for landsretten, ikke kan føre til et andet resultat,

afvises kæremålet.  

T h i b e s t e m m e s:

Kæremålet afvises.

I sagsomkostninger for landsretten skal Kærende ApS, tidligere Rekvirent ApS inden 14

dage betale 2.000 kr. til Indkærede A/S, tidligere Modpart A/S.

Sagen sluttet.

Stig Glent-Madsen   



/

- 3 -





/